GiliGold/VAD_KnessetCorpus huggingface dataset:
<סנ"צ דוד בוהדנה: השנה יהיה יותר נורמלי.
<דרור גנון: חשוב להגיד פה מילה טובה למשטרה.
<דרור גנון: המשטרה עושה עבודה לילות כימים בכול מה שקשור לטיפול בהר.
<דרור גנון: יש שיתוף פעולה מלא והדוק, ואני מתייחס למשרד התחבורה כי בסוף אנחנו מייצגים את משרד התחבורה.
<דרור גנון: משטרת ישראל, מגיע לה כל הכבוד על הרצינות ועל אופי הטיפול שהוא מדהים.
ישראל אייכלר: בכל אופן, מבחינת משרד התחבורה, אתם ערוכים ומוכנים בעזרת ה'.
<דרור גנון: מוכנים.
<דרור גנון: על ההר עצמו אנחנו פותחים חדר מצב מסודר, ויישבו בו נציגים של כול המפעילים, ויהיו שם מסכים כולל כל - - -
ישראל אייכלר: יש פניות ציבור בעניין מחיר ההלוך-חזור.
ישראל אייכלר: יש פתרון לזה או שחבל על הזמן?
<דרור גנון: מה הבעיה?
ישראל אייכלר: יש אנשים שאומרים שהם רוצים לנסוע רק דרך אחת ולשלם על דרך שנייה.
<דרור גנון: אי-אפשר.
<דרור גנון: כל האנשים שהלכו וחזרו – אני לא מכיר – הבעיה שלנו היא אחרת.
ישראל אייכלר: אחד רוצה לחזור אחרי יומיים, במוצאי-שבת.
<דרור גנון: את זה הוא יכול לעשות בלי קשר.
ישראל אייכלר: אותו כרטיס של הלוך-חזור זה לשלושה ימים?
<דרור גנון: כן, אפשר לחזור גם אחרי יומיים.
ישראל אייכלר: גם מוצאי-שבת?
<דרור גנון: בטח.
<דרור גנון: אין לו את הבעיה הזאת.
ישראל אייכלר: היו לנו פניות כאלה.
<דרור גנון: הבעיה שלנו היא אחרת.
<דרור גנון: יש כאלה שהולכים לישון בצפת ורוצים לחזור לירושלים בלילה, שזה פתאום עוד איזה 20% שאנחנו ממלאים אוטובוסים ולא יודעים מאיפה הם באו.
<דרור גנון: אנחנו יודעים לתת מענה כמה שאפשר לכל הפניות.
ישראל אייכלר: יש פתרון.
<דרור גנון: יש לנו השנה הערה אחת קטנה חשובה – יש לנו עומס מאוד גדול על טרמינל 1.
<דרור גנון: כרגע אנחנו עושים סימולציות לבחון את כול ההתנהלות.
ישראל אייכלר: איזה טרמינל?
<סנ"צ דוד בוהדנה: זה הטרמינל הצהוב.
<דרור גנון: זה הטרמינל הצהוב.
<דרור גנון: אנחנו בוחנים איך אנחנו מנהלים את זה.
<דרור גנון: יכול להיות שאנחנו נדלל שם קצת.
<דרור גנון: נראה איך נתנהל.
<דרור גנון: באופן עקרוני, יהיו המון בעלי תפקידים.
<דרור גנון: בכלל בפרישה של מפעילי התחבורה הציבורי יש קרוב ל-250 בעלי תפקידים, שזה המון.
<דרור גנון: משרד התחבורה לבד מעמיד משהו כמו - -
<שירלי שמואל: 22 עובדים.
<דרור גנון: - -22 עובדים.
<דרור גנון: אני אומר לך: אף פעם לא היה דבר כזה.
<חיים רבינוביץ: יבוא לראות את החמ"ל שלכם.
<דרור גנון: אתה צריך אישור כניסה.
<דרור גנון: תדאג לזה מראש.
ישראל אייכלר: אם חיים ירצה, יהיה לו.
ישראל אייכלר: הוא צוחק.
<דרור גנון: בסך-הכול, הכול בסדר.
ישראל אייכלר: נקווה שזה יצליח.
ישראל אייכלר: המשטרה, בבקשה.
<נצ"מ יוסי חמו: אני יוסי חמו, קצין אג"מ מחוז צפון.
<נצ"מ יוסי חמו: אני אציג, בשם המשטרה.
<נצ"מ יוסי חמו: בוהדנה, אם תרצה להוסיף, אז בסוף.
<נצ"מ יוסי חמו: קודם כול, חבר הכנסת אייכלר, לגבי מה שהעלית על התאורה, ב-89 ו-866 זה בהחלט בטיפול, ובהחלט ההתערבות שלכם ותשומת הלב נתנו את שלהן.
<נצ"מ יוסי חמו: החיבורים של בורמה א' ובורמה ב' הסתיימו היום.
<נצ"מ יוסי חמו: זה לא שרט"ג היו כול כך קלים.
<נצ"מ יוסי חמו: אני חושב שלמרות שהם לא פה, צריך לציין אותם.
<נצ"מ יוסי חמו: התפקיד שלהם הוא לשמור על הטבע.
<נצ"מ יוסי חמו: אין מה לעשות, כל אחד עושה באמת את התפקיד שלו.
<נצ"מ יוסי חמו: בסוף הם מבינים שחיי אדם קודמים לכול.
ישראל אייכלר: כנראה שהם הבינו שבטבע יש יצורים דו-רגליים שגם להם יש איזה שהם צרכים.
ישראל אייכלר: אלה בני-אדם, אם הפרוטוקול לא יבין.
<נצ"מ יוסי חמו: אנחנו עשינו את המעבר בין הצירים בצורה כזו שבהחלט תהיה עבירוּת גם, חלילה, בחירום וגם בשגרה.
<נצ"מ יוסי חמו: לא יהיה מחסור בחניות.
<נצ"מ יוסי חמו: אני לא מעריך שיהיה מחסור בחניות.
<נצ"מ יוסי חמו: נכון שזה יהיה עמוס.
<נצ"מ יוסי חמו: יכול להיות שנצטרך לחפש אלטרנטיבות אם החניה של כרמיאל תתמלא, אבל גם לזה ניתן את המענה.
<נצ"מ יוסי חמו: השנה, החניון של צבעון גם הרבה יותר גדול ומשמעותי בזכות התוספות ומה שהמרכז למקומות הקדושים ומשרד הדתות השקיע.
ישראל אייכלר: מי שמגיע מאליפלט יופנה לחצור?
<נצ"מ יוסי חמו: כן.
<נצ"מ יוסי חמו: צריך להבין שכול נושא התנועה מדורג.
<נצ"מ יוסי חמו: מה זאת אומרת?
<נצ"מ יוסי חמו: במידה ועמוס במקום אחד, התנועה במעגל הרחוק כבר מפנה את האנשים, ואין להם ברירה.
<נצ"מ יוסי חמו: הם מופנים, אם הם בדרך למלון, אך ורק לפי הנחיות של התנועה.
ישראל אייכלר: ובחצור יחכה לו שאטל?
<נצ"מ יוסי חמו: לגבי נושא אוכלוסיות נזקקות שהעלית, יש 12 אמבולנסים של "עזר מציון" וארבעה אמבולנסים של "לב מלכה".
<נצ"מ יוסי חמו: אנחנו אפשרנו השנה הרבה יותר כלים למען ציבור הנכים, הקשישים והתשושים, כדי לעלות.
<נצ"מ יוסי חמו: יחד עם זאת, אני אמרתי ואני אומר שאנחנו השנה מתייגים אותם כדי שבאמת אך ורק אותם רכבים, שאנחנו מרשים להם לעלות ולרדת כל הזמן כדי להעלות ולהוריד את האנשים הנזקקים האלה, הם אלה שינועו ולא אחרים שהם, לצערי, מתחזים.
<נצ"מ יוסי חמו: הצבת ספסלים – אולי כדאי שהרב שוינגר יענה בחלק שלו.
<נצ"מ יוסי חמו: אנחנו אפשרנו איפה שאין סכנה או מכשול לציבור.
ישראל אייכלר: אבל שמתם ספסלים.
<קריאה: אנחנו מכוונים את התנועה, הם שמים ספסלים - - -
ישראל אייכלר: אבל אז אמרת שהם לא מרשים לך בגלל - - -
<יוסף שוינגר: הם באמת לא הרשו בהרבה מקומות.
ישראל אייכלר: אבל יש מקומות ששמת – כך סיפרו לי.
<יוסף שוינגר: אם תתנו לי לדבר, אספר.
ישראל אייכלר: ניתן לך.
<דרור גנון: שוינגר, דיברנו במקומך.
<נצ"מ יוסי חמו: אסיים בחלק שלנו.
<נצ"מ יוסי חמו: אנחנו כבר התחלנו את המבצע.
<נצ"מ יוסי חמו: אנחנו בתוך המבצע, ומיום ראשון האחרון נכנסנו, וזה נקרא: שלב א'.
<נצ"מ יוסי חמו: יש שם כוחות שתפקידם לוודא שלא יהיו התנחלויות במקומות שאסור להתנחל.
<נצ"מ יוסי חמו: אנחנו יודעים שעם ישראל מגיע הרבה לפני.
<נצ"מ יוסי חמו: דואגים לנושא התשתיות, כדי שיוכלו לעבוד ולהקים את כל מה שצריך להקים ואת נושא האבטחה.
<נצ"מ יוסי חמו: היום קיימנו סטטוס אחרון כדי לראות שאנחנו מוכנים לשלב העיקרי.
<נצ"מ יוסי חמו: בשבוע הבא יעבדו 5,000 שוטרים מיום ראשון עד יום ראשון שלאחר מכן, כי מבחינתנו מבצע מירון לא מסתיים ביום חמישי בלילה אלא הוא ממשיך גם ביום שישי, בשישי-שבת במושב, כמובן עם ההיתרים והמגבלות של שמירת השבת, וגם ביום ראשון כולל כדי לאפשר לכל מי שנשאר לצאת.
<נצ"מ יוסי חמו: לכן, יעבדו 5,000 שוטרים במשך שבוע.
ישראל אייכלר: איך אתה שולט על 5,000 שוטרים?
ישראל אייכלר: עומד איזה שוטר עייף בשמש, לא שומע מה אומרים לו ולא רואה שום דבר – איך אתה מתקשר אתו?
<נצ"מ יוסי חמו: קודם כול, יש שדרת פיקוד מאוד-מאוד ברורה מרמה של מפקד המחוז ועד רמה של מפקדים זוטרים.
<נצ"מ יוסי חמו: שנית, כל שוטר מקבל דף הנחיות והסבר ברור, כולל הסבר לאן הוא בא, מה זה מבצע מירון ומה זו ההילולה כדי שיבין.
<נצ"מ יוסי חמו: מעבר לכך, יש תפקיד ספציפי.
<נצ"מ יוסי חמו: שלישית, אנחנו מרעננים את השוטרים כדי שלא יהיה מצב ששוטר יעמוד 12 שעות באותו מקום.
ישראל אייכלר: הוא נהיה עצבני ולא שומע ולא רואה כלום.
<נצ"מ יוסי חמו: אנחנו מרעננים אותם, וכל שלוש-ארבע שעות מחליפים להם עמדות.
<נצ"מ יוסי חמו: גם יש לנו את הדרכים שלנו לפקח ולבקר.
<נצ"מ יוסי חמו: אנחנו כן מבקשים מציבור החוגגים – ואני מנצל את ההזדמנות – להישמע להוראות של המשטרה ושל כוחות ההצלה.
<נצ"מ יוסי חמו: בסופו של דבר, זה מבצע מורכב ומסובך.
<נצ"מ יוסי חמו: זה נכון כל מה שנאמר פה, ואנחנו משתתפים באמירה שהשנה באמת יש שיתוף פעולה ויכולות, תכל'ס יכולות להביא תקציבים ולהביא את מה שאנחנו מבקשים.
<נצ"מ יוסי חמו: יחד עם זאת, המבחן הגדול יהיה מבחן המציאות ומבחן האירוע עצמו, ולצורך כך אנחנו זקוקים לסיוע של הציבור: איפה שאסור להיכנס – אסור להיכנס.
<נצ"מ יוסי חמו: שיבינו שאנחנו לא עושים את זה כדי להרע למישהו אלא כדי לשמור על חיי אדם.
ישראל אייכלר: אני רוצה לנצל את ההזדמנות, בשם הוועדה כולה וכל האנשים שעוסקים בזה כל השנה ובשנים האחרונות, ולהודות לניצב - -
<סנ"צ דוד בוהדנה: תנ"צ.
<סנ"צ דוד בוהדנה: אוטוטו תנ"צ.
<נצ"מ יוסי חמו: כרגע, אני ניצב משנה.
ישראל אייכלר: תנ"צ.
ישראל אייכלר: אם אמרתי "ניצב", זה גם יגיע.
ישראל אייכלר: - - לתת-ניצב חמו שבמשך שנים זכה לשרת את רבי שמעון בר יוחאי ואת האנשים שבאו לפה, וכל הברכות יחולו על ראשו.
<עודד פלוס: באותה הזדמנות, צריך להודות לאילן מור מאגף התנועה, - -
<עודד פלוס: - - שיהיה עכשיו נציג המשטרה בארצות-הברית.
<עודד פלוס: אנחנו ניצלנו את ההזדמנות ובירכנו אותו.
מנחם אליעזר מוזס: אחרי ל"ג בעומר.
<נצ"מ יוסי חמו: קיבלנו הנחיה: עד אחרי מירון אף אחד לא זז.
<נצ"מ יוסי חמו: קודם כול, כל אחד עושה את המצווה.
ישראל אייכלר: אגב, בשנים האחרונות באים מאמריקה כל כך הרבה אנשים לל"ג בעומר, שצריך שם נציג משטרה.
<דרור גנון: בשנה שעברה היו הרבה תיירים.
ישראל אייכלר: בוהדנה, בבקשה.
<סנ"צ דוד בוהדנה: קודם כול, הנחת היסוד שלנו היא שהשנה זה יהיה יותר משנה שעברה, וזאת בעקבות שני דברים: דבר אחד – הרפורמה בתחבורה הציבורית; הדבר השני – ההצלחה שהייתה בשנה שעברה.
ישראל אייכלר: תאמר את שמך.
<סנ"צ דוד בוהדנה: אני דודו בוהדנה.
<קריאה: סגן ראש הזרוע המבצעית.
<סנ"צ דוד בוהדנה: בדרך-כלל, אני עובד שם.
ישראל אייכלר: כבר 13 שנה.
<סנ"צ דוד בוהדנה: דבר שני – בעקבות הלקחים של השנה שעברה, השאטלים בחלקם יחולו עד הבוקר כדי שאנשים לא ייתקעו בהר.
<סנ"צ דוד בוהדנה: מיום חמישי בלילה עד הבוקר זה יהיה ויקחו את האנשים.
<סנ"צ דוד בוהדנה: למרות שאנחנו נכריז ונגיד להם שב-22:30 נגמרת - - -
<דרור גנון: סליחה.
<דרור גנון: רק תיקון – זה לא עד הבוקר.
<דרור גנון: בעיקרון, ב-22:00 אנחנו מפסיקים.
<דרור גנון: ב-24:00 אנחנו אוספים את האחרונים.
<דרור גנון: תתחדש התחבורה הציבורית מתוגברת מאוד ביום שישי.
<דרור גנון: אבל, בין חמישי בלילה לשישי בבוקר זה - - -
ישראל אייכלר: אתה מדבר על יום חמישי בלילה?
ישראל אייכלר: אתה חייב; תולדות אהרון גומרים בקושי ב-24:00.
<דרור גנון: לתולדות אהרון אין בעיה.
<דרור גנון: הם בחניון החסידויות.
ישראל אייכלר: אבל, כל זמן שיש נוסעים, אתה צריך לשים - - -
<דרור גנון: אנחנו, בדרך-כלל, 'מנקים' את כל הנוסעים.
<דרור גנון: סביב 23:30 כבר כל העסק הזה נקי.
<סנ"צ דוד בוהדנה: גם אנחנו נעלה למעלה את האוטובוסים כדי שיורידו נוסעים.
<סנ"צ דוד בוהדנה: בוא ונגיד כך: לא ייתקע מישהו על ההר.
ישראל אייכלר: זה מה שאנחנו רוצים.
<קריאה: צריך להיות שאטל במוצ"ש - - -
ישראל אייכלר: אני אדבר על מוצ"ש.
<דרור גנון: תהיה תחבורה ציבורית - - -
ישראל אייכלר: אצלנו קוראים לזה: ליל שישי.
ישראל אייכלר: למרות שהיום בישראל הולך הלילה אחרי היום וקוראים לליל שישי "ליל שבת", יום חמישי בלילה זה ליל שישי, וליל שבת זה ליל שבת.
ישראל אייכלר: אני רוצה שבכל הליל שישי אם יש קבוצת אנשים שצריכה לרדת – לא תהיה בעיה שאין להם אוטובוס.
ישראל אייכלר: על זה יש לך 22 אנשים.
ישראל אייכלר: אחד מהם יהיה ממונה לראות: אם יש צורך – יורידו אוטובוס, ואם אין צורך – אז לא צריך.
<דרור גנון: כולנו שם.
<שירלי שמואל: שלושה ימים.
ישראל אייכלר: אתה כבר תישן אז.
<דרור גנון: אני לא ישן.
<דרור גנון: אני שלושה ימים שם.
<דרור גנון: אני כל הזמן נמצא שם.
<שירלי שמואל: שלושה ימים רצופים.
<קריאה: אני מבטיח לך שהוא לא יישן.
<דרור גנון: אני שם כל שנה.
<קריאה: במירון יש סיסמה: אם אני לא ישן, אף אחד לא ישן.
<סנ"צ דוד בוהדנה: לגבי יום חמישי, אני אומר את זה שוב: לא יהיה אדם שייתקע על ההר וירצה לרדת לאחד החניונים.
<סנ"צ דוד בוהדנה: הוא לא ייתקע.
<סנ"צ דוד בוהדנה: אנחנו ניתן לזה את הפתרון כל הזמן.
<שלומית אבינח: יש שילוט?
<שלומית אבינח: לא הייתי שם אף פעם.
<חיים רבינוביץ: יש מסכי לדים עם כל הצבעים.
<שירלי שמואל: הכול.
<דרור גנון: דיסקוטק אחד גדול.
<סנ"צ דוד בוהדנה: הכול.
<סנ"צ דוד בוהדנה: אנחנו נעבוד - - -
מנחם אליעזר מוזס: לא הייתם ברשב"י?
<שלומית אבינח: אני לא הייתי אף פעם.
ישראל אייכלר: כדאי שתהיו.
<קריאה: זו תקלה שלכם, וכדאי - - -
<קריאה: זו תקלה מבצעית.
מנחם אליעזר מוזס: זו המקום המתויר מספר שניים.
ישראל אייכלר: ישנו ויכוח בתלמוד מי גדול יותר: מי שמצוּוה ועושה או מי שאינו מצוּוה ועושה?
ישראל אייכלר: יש אנשים שהם פטורים, אבל הם עושים את זה מרצון.
ישראל אייכלר: ברור שמי שאינו מצוּוה ועושה הוא הרבה יותר חשוב כל זמן שהוא עושה את הדברים.
ישראל אייכלר: אני רוצה להגיד ששלומית ומירב ואני הוועדה עושים את זה כמי שאינם מצוּוים כי הם לא ראו שם ולא היו שם.
ישראל אייכלר: מי שכבר היה שם כבר 'נתפס' והוא כבר מצוּוה.
ישראל אייכלר: אבל, הם עוד לא מצווים, והם עושים את זה במסירות.
ישראל אייכלר: כול העבודה שאתם רואים בחודש האחרון היא שלהם.
ישראל אייכלר: אני לא רוצה להגיד לפרוטוקול שאתן חייבות להיות שם, אבל בעזרת ה'.
<שלומית אבינח: חיים, עליך...
<סנ"צ דוד בוהדנה: אני יכול להגיד שכול השינוי שעשינו בשנה שעברה עם הלדים, הצבעים, הכריזה וזה שמדברים בשלוש שפות, זה באמת - - -
<נצ"מ יוסי חמו: רבינוביץ אומר שלא תשכח את הדגלים.
<נצ"מ יוסי חמו: תציין את הדגלים.
<סנ"צ דוד בוהדנה: הדגלים והכול.
<שירלי שמואל: יש אנגלית.
<סנ"צ דוד בוהדנה: זה שובר שוויון שהיה.
<נצ"מ יוסי חמו: חיים שולט בפקודה יותר טוב מאתנו.
<נצ"מ יוסי חמו: הוא מתקן אותנו.
<סנ"צ דוד בוהדנה: אנחנו נמשיך עם המערך, כאשר במוצאי-שבת אנחנו חוזרים למערך מתוגבר כדי לתת פתרון לאלה שרוצים במוצאי-שבת ללכת הביתה – מה שלא היה בשנה שעברה.
<סנ"צ דוד בוהדנה: הפקנו לקחים, וזה יהיה במוצאי-שבת וביום ראשון.
<סנ"צ דוד בוהדנה: אני עדיין לא ראיתי את הפתרון לגבי השילוט, וזה קריטי.
<נצ"מ יוסי חמו: המנכ"ל אומר שזה ייפתר.
<סנ"צ דוד בוהדנה: זה קריטי, כי אנחנו חייבים לראות זה, כי אנשים לא יידעו איך להגיע.
ישראל אייכלר: עודד אמר שזו לא תהיה הבעיה – הצד הכספי.
<עודד פלוס: אני חייב לומר שאמרו לנו שיירדו מזה, ועכשיו הבנתי שזה חזר.
<עודד פלוס: אז אנחנו - - -
ישראל אייכלר: יסתדרו.
<סנ"צ דוד בוהדנה: עוד קצת.
<סנ"צ דוד בוהדנה: אני רוצה באמת להגיד תודה על הרצינות של המנהלת של משרד התחבורה.
<סנ"צ דוד בוהדנה: זה לא היה.
<סנ"צ דוד בוהדנה: אני מכיר את מאיר הרבה שנים, וזה באמת לא היה.
<סנ"צ דוד בוהדנה: רואים את הרצינות של המנהלת, וגם של המרכז למקומות הקדושים, ובואו נחסיר אותם כי הם באמת עשו עבודה מדהימה יחד עם דרעי.
<סנ"צ דוד בוהדנה: למרות שהוא 'חופר' לנו, זה בסדר.
<יוסף שוינגר: דרעי ישראל.
<קריאה: כן, ישראל.
ישראל אייכלר: אני רוצה להודות לך על השעות והימים שאתה בשטח בשמש.
ישראל אייכלר: תדאג שיהיה מזג אויר טוב כך שכולנו - - -
<נצ"מ יוסי חמו: בינתיים, זה נראה טוב.
ישראל אייכלר: אני רוצה לציין שהרב מוזס הגיע, למרות שיש לו עכשיו פדיון הבן.
ישראל אייכלר: כולנו מאחלים לו מזל טוב להולדת הנכד.
מנחם אליעזר מוזס: הנין.
ישראל אייכלר: הנין.
ישראל אייכלר: בלי עין רעה.
מנחם אליעזר מוזס: להודות לרבי שמעון.
מנחם אליעזר מוזס: ידידים, חברים וותיקים, אנחנו כבר שנים מבקרים במירון ונוסעים למירון ועשו לנו חלאקה במירון, ואנחנו חיים את מירון.
מנחם אליעזר מוזס: גם הרב אייכלר וגם אני, כולנו מבתים שקשורים למירון.
מנחם אליעזר מוזס: יוסי מכיר אותי כבר עשרות שנים, וגם יוסי הזה.
מנחם אליעזר מוזס: קודם, תקבלו את הכול בהבנה.
מנחם אליעזר מוזס: אני לא אמרתי חלילה – מכיון שעדיין לא היית מנכ"ל ולא הכרתי אותך ולא היית כזה נמרץ, וכל מה שאני אומר: היה משרד התיירות.
מנחם אליעזר מוזס: אני רק הזכרתי את זה.
מנחם אליעזר מוזס: אתה יודע שהטריבונות הקבועות שבנו זה גם היה במשרד התיירות.
מנחם אליעזר מוזס: היה תקציב של משרד התיירות, והשקיעו ממש דברים חשובים מאוד.
מנחם אליעזר מוזס: אני רוצה להזכיר את אלכס ואת מיסז'ניקוב.
מנחם אליעזר מוזס: אלה אנשים שהזרימו הרבה-הרבה כסף למקומות האלה.
מנחם אליעזר מוזס: אז תקבל את הדברים.
מנחם אליעזר מוזס: לא התכוונתי, חלילה וחלילה, לפגוע במנכ"ל נמרץ כמוך או ביוסי שאני מכיר אותו לפחות 25 שנה, אלא באתי ואמרתי: מבחינה תקציבית, יותר קל זה משרד התיירות מאשר משרד הדתות – בתקציב של מיליארד מול תקציב.
מנחם אליעזר מוזס: אבל בואו וניגש לעניין.
מנחם אליעזר מוזס: כל מה שאני אומר כאן זה פשוט: חס וחלילה.
מנחם אליעזר מוזס: מכיון ששנים אנחנו מדברים על מירון, ואני לא בא, חלילה, לקנטר; למשל, הייתי במירון בשבת וגם ביום חמישי וביום ראשון, ואם רואים דברים אז משתדלים להרים טלפון לישראל דרעי ולדבר אתו ולעשות, וברוך ה' נענים.
מנחם אליעזר מוזס: מר גנון, עכשיו שאלתי לך: מכיון שיש היום רפורמה בתחבורה הציבורית והמחירים, ברוך ה', ירדו פלאים והציבור מקבל את כול ההנחות, כולל ילדים ונוער, יש ציבור גדול מאוד שייסעו עם התחבור הציבורית המאורגנת ולא עם החברות הפרטיות.
מנחם אליעזר מוזס: מה אנחנו עושים כדי שיהיו מספיק אוטובוסים?
מנחם אליעזר מוזס: אם אנחנו לוקחים בחשבון שבשנה הקודמת זה 30% מהציבור, צריכים לקחת בחשבון שאנחנו צריכים השנה להביא לפחות מחצית מזה לתחבורה הציבורית.
מנחם אליעזר מוזס: מאיפה תיקחו את האוטובוסים האלה לתחבורה הציבורית?
<דרור גנון: מה שיש לנו ושנוכל להביא נביא, ומה שלא נוכל לא.
מנחם אליעזר מוזס: מה עושים?
מנחם אליעזר מוזס: אבל אתה לא יכול - - -
<דרור גנון: אין מה לעשות.
<דרור גנון: אין מאיפה להביא אוטובוסים.
ישראל אייכלר: החברות הפרטיות.
<דרור גנון: לוקחים את כל מה שאפשר מהחברות הפרטיות.
ישראל אייכלר: אז ישכרו את החברות הפרטיות.
<דרור גנון: גירדנו להם את הקרקעית.
ישראל אייכלר: אולי עמיר יגיד לך אחר כך.
ישראל אייכלר: יכול להיות שהם יכולים לשכור את אותם 1,000 אוטובוסים.
מנחם אליעזר מוזס: אני לא יודע כמה הם צריכים.
<דרור גנון: שכרנו אותם.
מנחם אליעזר מוזס: יהיה מצב שכל יהודי שרוצה להגיע למירון יגיע בעזרת ה' בקווים שלכם?
<דרור גנון: אני מקווה.
<דרור גנון: אני לא יכול להבטיח.
מנחם אליעזר מוזס: אני שמעתי מקודם אמרה שלך: אנחנו נמכור כרטיסים עד כמה שיהיה אפשרי, עד כמה שיהיו לנו אוטובוסים.
<נצ"מ יוסי חמו: אבל זה אחראי.
<נצ"מ יוסי חמו: הוא אומר דברים אחראיים.
<דרור גנון: אני אומר דבר פשוט.
<דרור גנון: בעיקרון, אנחנו גייסנו את כול האוטובוסים שיש – גם בתחבורה הציבורית וגם בשוק הפרטי.
<דרור גנון: אני מעריך שביומיים-שלושה לפני האירוע כבר בחברות עצמן, שהן כבר מחויבות, אולי ישתחררו עוד טיפה אוטובוסים וגם אותם אנחנו ניקח.
<דרור גנון: אבל זאת המכסה.
<דרור גנון: אם זה יספיק – מצוין.
<דרור גנון: לא יספיק – אנחנו לא יכולים להביא אוטובוסים משום מקום, ואז אנחנו נסגור את המכירות.
<דרור גנון: לפי דעתי, אנחנו לא נגיע למצב הזה.
<דרור גנון: אבל אם אנחנו נראה יומיים-שלושה שכן, אנחנו נטפל בזה.
מנחם אליעזר מוזס: אני אומר לך: אתה חי בביטחון כמו יהודי כמוני, הא?
<דרור גנון: מוזס, אנחנו יכולים לתת מה שיש לנו ולא מה שאין לנו.
מנחם אליעזר מוזס: בכל אופן, צריך לאפשר.
<דרור גנון: אין לנו מאיפה להביא.
ישראל אייכלר: העצה הכי פשוטה – אותם אוטובוסים שהשתחררו עכשיו, כי אנשים לא ייסעו בהם, יהיו בקשר עם עמיר ועם נתיב אקספרס וישכירו את האוטובוסים שלהם לחברות האלה.
ישראל אייכלר: זה פשוט מאוד.
<חיים רבינוביץ: החברות עצמן - - -
ישראל אייכלר: זאת אומרת, יש 1,000 אוטובוסים שיביאו, נכון?
<דרור גנון: יותר.
<דרור גנון: אנחנו מביאי יותר.
<דרור גנון: זה יותר מ-1,000 פרטיים.
ישראל אייכלר: אז הם ישכירו - - -
מנחם אליעזר מוזס: זו השאלה: האם הם ישכירו?
ישראל אייכלר: תכף נשמע מעמיר.
ישראל אייכלר: אני בטוח שאם יצטרכו, הוא ישכור אותם.
<דרור גנון: אם יהיה פנוי, ישכור.
<דרור גנון: מה שיהיה פנוי הוא ישכור.
<עמיר קינן: כל רכב שיזוז.
<דרור גנון: אין את הבעיה הזאת.
<דרור גנון: הרב מוזס, הבעיה שלנו היא לא השכירות.
<דרור גנון: הבעיה שלנו היא שפשוט אין, נגמר.
<דרור גנון: זו אחת המדינות היחידות בעולם שיש בה הכי הרבה אוטובוסים ביחס לכמות האוכלוסייה.
<דרור גנון: אתם לא יודעים את זה, אבל מדינת ישראל היא אחת המדינות עם הכי הרבה אוטובוסים.
ישראל אייכלר: אני זוכר שנסענו עם משאיות, והביאו ספסלים מבית-הכנסת ושמו על המשאית.
<דרור גנון: זה בטח לא כשהיינו מדינה.
<דרור גנון: אני מדבר על כשאנחנו הפכנו למדינה ולא לפני זה.
ישראל אייכלר: כשאני נולדתי, המדינה הייתה בת שבע.
מנחם אליעזר מוזס: היו לוקחים אוטובוסים, - -
ישראל אייכלר: קושרים את הספסלים.
מנחם אליעזר מוזס: - - והגב שלי היה הגב של השכן שלי.
<יוסף שוינגר: דרור, הקטע המשעשע הוא שאז לא הייתה שום תלונה.
<שלומית אבינח: אנשים לא ידעו איך להתלונן.
<יוסף שוינגר: היום, מי שלא מגיע תוך שעה וחצי – פקקים, בלגאן.
<יוסף שוינגר: אז היו מגיעים כמו סמרטוטים.
<יוסף שוינגר: יש לי תמונות איך אנשים היו מגיעים לשם, וזה היה נראה לך שהם עברו התעללות, וכולם היו שמחים ושרו ורקדו.
<יוסף שוינגר: היום, אם המזגן טיפה לא פועל – "נהג, מה עם...?".
<יוסף שוינגר: ככה זה עובד.
<יוסף שוינגר: אבל אין מה לעשות.
<יוסף שוינגר: זה 2016.
<דרור גנון: אנחנו מתאימים את עצמנו למציאות של היום.
מנחם אליעזר מוזס: נושא השילוט בצומת גולני – דיברנו על זה בפעם הקודמת.
מנחם אליעזר מוזס: חיים אומר לי שלא סידרו את זה עדיין.
<דרור גנון: מנכ"ל משרד הדתות אמר שזה יטופל – זה יטופל.
מנחם אליעזר מוזס: אבל, זה לא טופל.
מנחם אליעזר מוזס: בינתיים, תדעו לכם שהשלט מראה לנסוע לעפולה.
ישראל אייכלר: זה לא רק בל"ג בעומר.
ישראל אייכלר: אני נוסע כבר הרבה שנים, וכל פעם אני טועה ובשנייה האחרונה אני רואה את השלט הקטן הזה של רבי שמעון.
ישראל אייכלר: היום, אתה מחנה בגולני החדש, ואתה כמעט תמיד טועה.
<חיים רבינוביץ: איפה שכתוב "צפת כרמיאל".
מנחם אליעזר מוזס: איפה שכתוב "צפת כרמיאל" להוסיף שלט אחד: "מירון".
<קריאה: הוא מדבר על הקבוע.
<דרור גנון: אין קבוע.
<דרור גנון: הקבוע זה בסדר.
<דרור גנון: אנחנו מדברים על שילוט שהוא לטובת האירוע.
<דרור גנון: זה לא קבוע.
<דרור גנון: עם הקבוע אנחנו לא משחקים.
<דרור גנון: הקבוע מאושר מבחינת תכניות וסטטוטוריקה.
<דרור גנון: מדברים רק על האירוע.
ישראל אייכלר: עניין השילוט – - - -
מנחם אליעזר מוזס: נציג מע"צ, עניין השילוט - - -
ישראל אייכלר: יש שילוט מטעה בדרך לרבי שמעון במחלף החדש שיורד לכיוון עפולה.
מנחם אליעזר מוזס: אולי תגיד למי זה מעניין כרמיאל בל"ג בעומר.
מנחם אליעזר מוזס: מעוניינים ללכת למירון.
<מיכאל רסקין: כל השלטים במדינת ישראל הם לפי התקנות.
<מיכאל רסקין: מה שכתוב – זה מה שעושים.
<מיכאל רסקין: בדרך כלל, זה על יד או הכי קרוב.
<מיכאל רסקין: אני לא קובע מה לכתוב בשלט.
מנחם אליעזר מוזס: עוד משהו למנכ"ל וליוסי שוינגר – אנחנו צריכים מורי דרך, גם גברים וגם נשים, בשפת היידיש, כמו שהיה בשנה שעברה.
מנחם אליעזר מוזס: יש מתנדבים ומתנדבות?
<יוסף שוינגר: ברמקולים ובכריזות זה יהיה.
<יוסף שוינגר: השנה אספר על כל מיני דברים בתחום הזה.
מנחם אליעזר מוזס: כן?
מנחם אליעזר מוזס: חידושים לדברים האלה?
מנחם אליעזר מוזס: באים הרבה מחוץ-לארץ.
<יוסף שוינגר: יהיו לנו אפילו מדריכים בעברית.
<יוסף שוינגר: ..
מנחם אליעזר מוזס: אני רוצה להודות על הספסלים.
מנחם אליעזר מוזס: ברוך ה', אני שומע שיש כבר 20 ספסלים.
מנחם אליעזר מוזס: יותר?
מנחם אליעזר מוזס: 28-36.
מנחם אליעזר מוזס: אני ממהר לפדיון הבן.
<יוסף שוינגר: אני אענה.
מנחם אליעזר מוזס: אני אשמע לי.
מנחם אליעזר מוזס: הוא ימסור לי.
מנחם אליעזר מוזס: אני רוצה לשאול: מי אחראי היום על התאורה?
מנחם אליעזר מוזס: הייתי בשבת, ופתאום ב-01:00 בלילה כל התאורה בדרך – עלטה מוחלטת.
מנחם אליעזר מוזס: המושב?
<קריאה: ועד המושב.
מנחם אליעזר מוזס: ועד המושב?
מנחם אליעזר מוזס: איך תטפל בהם כך שלא יעשו לנו את זה בשבת?
ישראל אייכלר: הוא אחראי שיהיה אור או שזה ייכבה?
<דרור גנון: גם וגם.
<דרור גנון: תלוי על איזה צד הוא קם בבוקר.
מנחם אליעזר מוזס: אז מה אנחנו עושים?
ישראל אייכלר: אני מבקש מהמשטרה להערתו של הרב מוזס: מבחינה בטיחותית, אתם אחראים לא לאפשר כיבוי אורות בשום מקום.
מנחם אליעזר מוזס: כיבוי אורות באמצע הלילה.
<נצ"מ יוסי חמו: זה לא יהיה.
מנחם אליעזר מוזס: מה לא יהיה?
<נצ"מ יוסי חמו: לא יהיה דבר כזה.
מנחם אליעזר מוזס: אז אני רוצה שתדע שהשבת אני מתכונן להיות, ויהיו אלפי אנשים גם בשבת, כי שבת האופרוף.
<יוסף שוינגר: זה ועד אחר היום.
מנחם אליעזר מוזס: זה לא משנה.
מנחם אליעזר מוזס: אני לא אגיד שמות.
מנחם אליעזר מוזס: לא יכול להיות שב-01:00 בלילה פתאום יש עלטה.
מנחם אליעזר מוזס: מי רשם את זה?
מנחם אליעזר מוזס: אני לא יודע מי.
מנחם אליעזר מוזס: יוסי, מי?
<יוסף שוינגר: שני ה"יוסים" רשמו את זה.
<יוסף שוינגר: זה יטופל.
<יוסף שוינגר: אני רק יכול להרגיע אותך: אנחנו נפרדים מהרשת, והציר הזה עובר לטיפול שלנו.
<יוסף שוינגר: בכל מקרה, הנושא כבר עלה.
ישראל אייכלר: גנרטור?